**INFORMAČNÝ LIST K PREDMETU**

**TRIPARTITUM ŠTEFANA WERBŐCZYHO**

**A JEHO VÝZNAM PRE MODERNÉ PRÁVO.**

**(externá forma štúdia)**

**Podmienky na absolvovanie predmetu**

1. Predmet je hodnotený na základe získaných bodov nasledovne:
	1. aktivita súvisiaca s preberanou témou - maximálne 3 body za semester
	2. písomka - maximálne 20 bodov (dáva sa 5 otázok hodnotených maximálne 4 bodmi)
2. K písomke je pripustený každý študent, ktorý získa body za aktívnu účasť
3. Ak bude neúčasť na seminároch vyššia ako účasť študentovi bude udelené hodnotenie FX

**Skúška**

- Písomná skúška

-Výsledná známka sa udeľuje podľa nasledovnej stupnice:

A: 23 - 21 bodov

B: 20 - 18 bodov

C: 17 - 15 bodov

D: 14 - 12 bodov

E: 11 - 9 bodov

Fx: 8 a menej

**Výsledky vzdelávania**

Cieľom predmetu je poukázať na príbuznosť inštitútov feudálneho uhorského práva upravených v Tripartite Štefana Werbõczyho (z ktorých niektoré na Slovensku platili až do roku 1950) s inštitútmi moderného slovenského práva, a to ako súkromného, tak aj verejného. Účelom seminárnych cvičení je porovnávať ustanovenia Tripartita s ustanoveniami súčasných slovenských právnych noriem (predovšetkým Občianskeho zákonníka, Trestného zákona a procesnoprávnych predpisov) a hľadať styčné body, čím sa študent dostane do hlbšieho kontaktu s pozitívnym právom, naučí sa používať právnu terminológiu a uvažovať v právnych súvislostiach.

**Odporúčaná literatúra**

Základná študijná literatúra:

1. Štenpien, E.: Tripartitum. Bratislava 2008
2. Štenpien, E.: Dejiny súkromného práva v Uhorsku. Košice, 2011
3. Vybrané právne predpisy platné na území Slovenskej republiky

Doporučená literatúra:

1. Luby, Š.: Dejiny súkromného práva na Slovensku. Bratislava 1946.
2. Stipta, I.: Dejiny súdnej moci v Uhorsku do roku 1918. Košice 2004.

**Stručná osnova predmetu**

1. Štefan Werbõczy – právnik, politik a diplomat a jeho životné dielo. Tripartitum – zbierka obyčajového práva z roku 1517, okolnosti jej vypracovania, problematika právnej záväznosti, jej zmeny a doplnky.

2. Vnútorná štruktúra Tripartita. Pojem spravodlivosť, sudcovské rozhodovanie. Typy práva. Obyčaj, nariadenie, štatút a privilégium.

3. Osoby, právna subjektivita. Šľachta a jej privilégiá. Mešťania a ich právne postavenie. Poddaní. Pojem hommagium a životný peniaz.

4. Príbuzenský pomer a uzavretie manželstva podľa 1. časti Tripartita. Majetkové vzťahy manželov. Manželská nevera a jej dôsledky. Právne postavenie ženy, manželky a dcéry.

5. Vlastnícke právo. Nedielne a súkromné vlastníctvo. Pojem a druhy donácií. Kráľovské právo. Štatúcia a jej následky. Feudálna nevera a zrada.

6. Typy a druhy listín. Overovanie písomností. Premlčanie. O škodlivosti záložného práva. Uzatváranie zmlúv. Oceňovanie scudzovaných vecí. Dedičské právo.

7. Trestné právo Tripartita – rozlíšenie vraždy od sebaobrany. Druhy trestov a ich ukladanie.

8. Súdne konanie podľa 2. časti Tripartita – začatie konania.

9. Právne postavenie účastníkov konania a sudcu.

10. Dokazovanie a jeho priebeh. Forma a význam prísahy.

11. Rozsudky a opravné prostriedky. Repulzia – ozbrojený odpor proti výkonu rozsudku a jej význam.

12. Procesné právo podľa 3. časti Tripartita – župné a mestské súdnictvo.